Toit ja toidu valmistamine
20. august 2010
Tere!
Küsimus siis seekord selline, et kuidas oleks hommikusöögiga, et kas teeb see midagi paha, kui ma söön igapäev umbes 50g helbeid ja keedan need piimaga ära või peaksin ka mingit muud putru sööma või hoopis muna ? Ja olen 14 aastane laps , muidugi tüdruk
Aitäh !
Spetsialist vastab:Tagli Pitsi
Puder hommikusöögiks on väga hea. Võiks varieerida helbeid – mõni päev kaerahelbeid, teinekord neljaviljahelbeid jne. Siis ei tüdine ära ning erinevad helbed sisaldavad erinevaid toitaineid ka pisut erinevas koguses. Kindlasti võiks pudrule peale lisada värskeid/külmutatud marju või pudru sisse kuivatatud puuvilju. Muna võiks süüa 1-2 korral nädalas, kuid see ei pea kindlasti olema hommikusöögiks. Mida mitmekesisem on söömine, seda parem.